9. klase

**Modulis: Sabiedrības uzplaukums**

**Tēma: Tava nākotne, tava pasaule**

**Tēmas atsegums**

**Tēmas apguve strukturēta divās nodarbībās:**

1. nodarbība - Rakstura stingrība nākotnei

2. nodarbība - Mācīšanās prasmes un tikumi

**Tēmas apguves mērķi**

***Zināšanas: veicināt izpratnes veidošanos par to,***

* kā rakstura iezīmes saistītas ar karjeras prasmēm;
* kā pašrefleksija var palīdzēt noskaidrot piemērotas karjeras iespējas;
* kuri tikumi viņiem ir vissvarīgākie;
* ka cilvēka intereses, prasmes un tikumi var mainīties ar laiku;
* ka ir nepieciešams izkopt tikumus, kas veicina mācīšanos visa mūža garumā;
* kādi ir galvenie mācīšanās šķēršļi un kā tos pārvarēt;
* ka mācīšanās process ir zinātniski izpētīts un ka neiroplasticitāte saistīta ar mācīšanās prasmju attīstīšanu.

***Morālās prasmes: sekmēt šādu morālo ieradumu veidošanos skolēnos:***

* novērtēt un attīstīt savas mācīšanās un darbam nepieciešamās prasmes;
* novērtēt savas un citu cilvēku stipras puses un tikumus, kuri jāattīsta;
* izvirzīt savus dzīves un karjeras mērķus;
* iesaistīties kvalitatīvā mācīšanās procesā, izkopjot attiecīgos tikumus;
* pārvarēt šķēršļus, lai mācītos kvalitatīvi visa mūža garumā.

**Tēmā aplūkotās vērtības un tikumi**

|  |  |  |
| --- | --- | --- |
|  | **No Pamatizglītības standarta** | **Papildus no programmas “e-TAP”** |
| **Vērtības** | Cilvēka cieņa, darbs | Cilvēks, atbildība, patiesība |
| **Tikumi** | Gudrība, atbildība, godīgums, taisnīgums, centība, drosme | Kritiskā spriestspēja, zinātkāre, pašiedziļināšanās, apņēmīgums |

**Tikumu praktizēšanas iespējas**

* Skolēni varētu kopīgi izpētīt (zinātkāre) Latvijā esošās programmas, kas palīdz jauniešiem izzināt sevi un domāt par savu nākotni, izvērtēt tās un apņemties iesaistītes kādā no tām (pazemība, drosme). Viņi varētu dalīties klasē ar saviem atklājumiem.
* Skolēni varētu aizpildīt pielāgoto VIA aptauju (1. materiāls), kas palīdz noteikt skolēna spēcīgākās rakstura iezīmes, un pārdomāt, kuri tikumi viņiem ir vissvarīgākie. Pēc tam viņi varētu pārrunāt šos rezultātus ar karjeras konsultantu.
* Skolēni varētu izveidot dienasgrāmatas ierakstu, atspoguļojot savas idejas attiecībā uz turpmāko izglītības ievirzi vai tālāku nākotni un karjeru, uz kuru viņi gribētu virzīties.